text: Leitar tú eftir Nudlavirkinum, trýst her
text: #000000
text: Verið góð við hvør annan, og lúgvið minni
  There is a time, there is a place
text: #000001
text: viðmerkingarMest lisnu nudlarnir í 2014 - NUDLAR on Ein gongutúr við sjóvarmálanMest lisnu nudlarnir í 2014 - NUDLAR on Eg havi álit á føroyingumMest lisnu nudlarnir í 2014 - NUDLAR on Søgan um MC-Hár – Fyrstu áriniMest lisnu nudlarnir í 2014 - NUDLAR on Lisbeth er ordiligt fólkMest lisnu nudlarnir í 2014 - NUDLAR on Við Anthony í oyrunum og Agga í huganum
text: #000002
text: Eg haldi, at Jon er so stuttligur, og elski at sleppa at deila hann við tykkum. Hetta er sunnudagsbitin hesaferð. Hygg og flenn, um tú tímur.
text: #000004
text: Onkuntíð dettur man um okkurt á alnetinum, ið sigur yeah! Sumt er somikið gott, at tað er vert at deila við tykkum. Hetta eru sunnudagsbitar.
text: #000005
text: Á nei – internetið riggar ikki!
text: #000006
text: Sat her við dreingjunum og hugdi at Chuck á Netflix, eitt av okkara yndisítrivum at gera saman, men so við eitt, steðgaði parturin 6 minuttir og 32 sekund inni í 2. parti í 4. sesong.
text: #000007
text: Eg helt, okkurt vera galið við Netflix og royndi at sløkkja, men einki hjálpti, so sløkti eg Apple TV, einki hjálpti, tá varnaðist eg reyða ljósið á rootaranum. Sløkti rootaran, men einki hjálpti. Tá varnaðist eg nakað ræðandi, 3G riggaði heldur ikki.
text: #000008
text: Eg var við øðrum orðum heilt offline.
text: #000009
text: Eina løtu seinni var 3G aftur.
text: #000010
text: So var wi-fi eisini aftur, Vit hugdu víðari at Chuck, komu til 7 minuttir og 10 sekund, tá wi-fi aftur var vekk.
text: #000011
text: So var 3G eisini aftur vekk.
text: #000012
text: At døma eftir, at hetta nú er komið á bloggin hjá mær, so er wi-fi komið aftur og lívið heldur á.
text: #000013
text: Bill viðgongur, hann telvar móti Føroya fólki!
text: #000014
text: Eg havi júst verið til áhugaverdan fyrilestur á Kambsdali, har skilagóði unglingin Jákup Justinussen legði fram sína gransking innan nýtslu av sosialum miðlum í valstríðnum hjá Obama til forsetavalið 2012. Fleiri av teimum, ið vóru og lurtaðu vóru millum okkara fólkavaldu.
text: #000015
text: Jákup kom ymiskum um, hvussu eisini okkara fólkavaldu kunnu brúka sosialu miðlarnar, og eingin ivi er um, at tey fólkavaldu, ið vóru tilstaðar fingu okkurt at hugsa um.
text: #000016
text: Komin aftur til Havnar síggi eg Bill Justinussen hava gjørt tað, sum í flestu framkomnu samfeløgum hevði verið politiskt sjálvmorð á Facebook. Tað serliga komiska er, at hetta sjálvmorðið hendi í somu løtu, sum vit sótu og lurtaðu eftir Jákupi á Kambsdali.
text: #000017
text: Skilabetrið hevði verið, at Bill var komin til Kambsdalar at fáa nøkur góð ráð.
text: #000018
text: Tí meðan fólk sum Edva, Samró og Reimund blivu klókari í sjálvum fitilendinum hjá Bill, so viðgongur miðflokkamaðurin beint út, at í telvingini um Eysturoyartunnilin eru tað hann, Kári P. og CIP móti restini av okkara fólkavaldu.
text: #000019
text: Tað er tann so ofta skilagóði Flóvin Eidesgaard, ið fær Bill út at skíta, tá hann viðmerkir til, at CIP, nú vilja forhandla av nýggjum.
text: #000020
text: Hvussu eg royni, so er eingin annar máti at skilja hetta, enn at Bill viðgongur, at hann segði “Now or never” fyri at bluffa løgtingið at taka undir við einum sáttmála við CIP, ið saktans kundi forhandlast betur fyri okkum føroyingar.
  Altíð skilagóði Heri Reynheim staðfestir eisini:
text: #000021
text: Sum sagt, í vanligum framkomnum londum, hevði eitt tílíkt útalilsi havt við sær, at maðurin var liðugur í politikki. Men tey á Skálafjørðinum, ið jublaðu fyri Kára P. Højgaard í Løkshøll herfyri, eru møguliga ikki sum fólk í vanligum framkomnum londum.
  Livst so spyrst. Okkurt navn og onkur mynd er duld fyri at verja tey óseku.
text: #000022
text: Í onkrum sum mest minnir um øvund um stødd kærdi Vágaportalurin herfyri Føroya Tele fyri at siga tað, ið øll longu frammanundan vita, at portal.fo er Føroya nógv mest vitjaða tíðindaheimasíða. Niðurstøðan er áhugaverd, tí hóast Vágaportalurin verður avdúkaður sum nógv minnið enn portal.fo, so sleppur Portal.fo alíkavæl ikki at kalla seg størstan.
text: #000023
text: Vágaportalurin er eisini fámæltur, tá hann leggur niðurstøðuna út á vp.fo. Sigur bara, at portal.fo ikki longur sleppur at kalla seg størstan. Einki um hin partin av niðurstøðuni, at portal.fo hevur prógva, at hann er munandi størri enn Vágaportalurin, men at av tí, at tað ikki finst eitt samanbæriligt yvirlit yvir allar føroyskar tíðindaheimasíðir, kann portal.fo ikki prógva, at hann er nógv størst. Møguliga er onkur síða har úti, ið fleiri vitja.
text: #000024
text: Málið og próvførslan í tí, vísir eisini, at tær báðar primeru teljimaskinurnar, ið vera brúktar í hesum máli eru rættiliga lítið eftirfarandi serliga Statcounter, ið Vágaportalurin brúkar, tí henda skipan skrásetir á ein margháttligan hátt, sum næstan tykist villeiðandi ella skal man kanska siga hagtalsdoping.
text: #000025
text: Men sum eg skrivaði um fríggjadagin verður eisini víst á, hvussu langt tølini, ið man sær á Galluplistanum eru frá tølunum á Google.
text: #000026
text: Fríggjadagin undraðist eg á frávikið í hagtølunum á Vevlistanum hjá Klikk.fo og Vevmátingarlistanum hjá Gallup. Well ein nýggj vika og nýggj undran. Hagtølini fyri portal.fo og alt hitt eru enn líka ymisk á báðum listum, men nýtt er, at heimasíðan vev.fo opinbart er Føroya trið mest vitjaða heimasíða sambært Vevlistanum hjá Klikk.fo, og sambært hesum lista er hon næst ovast á listanum, um vit hyggja at vístum síðum, við 551.553 vístum síðum. Ella einari prosentvísari framgongd á 65.796,4%.
text: #000027
text: Vev.fo er ein síða, ið eg haldi meg hava hoyrt um onkuntíð áður, og sum eg eftir at hava sæð vevlistan havi vitja. Tað er Portal.fo biðilin, Knassar, ið eigur vev.fo. Hóast hon grafiskt sær nokkso grátilig út, so hevur hon feeds frá øðrum síðum, ið Knassar hava latið skipan til, sosum Norðlýsið, Kristin.fo, Skipini.fo og Trip.fo, umframt, at har eru Pokertíðindi og okkurt annað. Men, at 32.176 fólk skuldu havt vitja síðuna í síðstu viku, tað ljóðar heilt vilt.
text: #000028
text: Well, eg undrist víðari, til eg aftur síggi nýggj hagtøl, sum maðurin segði, livst so spyrst.
  Fyrru greinina um føroysku vevhagtølini finna tit her
text: #000029
text: So nógv kunnu hagtøl lúgva
text: #000030
text: Eitt orðafelli er, at tað finnast hvítar lygnir, svartar lygnir og hagtøl. Eitt annað orðafelli er, at tøl ikki lúgva. Well, sum internetráðgevi brúki eg nógva tíð til at hyggja at hagtølum fyri vitjanir, síðuvísingar o.a., men tá eg í dag vitjaði ávikavist Vevmátingarlistan hjá Gallup og Vevlistan sum byggir á Google Analytics tøkni, so mátti eg staðfesta, at vev hagtøl eru einki annað enn vegleiðandi ábendingar.
text: #000031
text: Eg haldi sum so ikki, at tað er neyðugt at greiða frá so nógvum, tí tølini tala fyri seg. Bæði hesi skermprentini eru fyri viku 25 tað er dagarnar 17.6.2013 til 23.6.2013.
text: #000032
text: Vevmátingarlistin hjá Gallup viku 25
text: #000033
text: Vevlistin, ið byggir á Google tøkni fyri viku 25
text: #000034
text: Um vit taka nøkur tøl, ið vísa hvussu ymisk hagtølini eru. So er kanska áhugavert at hyggja at tølunum fyri portal.fo, ið liggur ovast á listanum.
text: #000035
text: Altso er einasta talið, ið bert hevur ein relativt lítlan mun, so er tað talið fyri brúkarar, ið er hvussu nógvir einstakir brúkarar hava vitja síðuna. Hetta er samstundis eisini tað talið, ið onkursvegna er tað torførasta at definera í tílíkum hagtølum. Tí talið av vitjanum og kanska serliga fyri sýndar síður, átti at verið rættiliga líkatil. Eisini sæðst, at meðan tølini á Vevlistanum fyri brúkarar og vitjanir eru hægri, so er talið fyri sýndar síður sera nógv lægri, faktiskt minnið enn helvtina.
text: #000036
text: Hyggja vit at næstu síðuni á listanum Aktuelt.fo, síggja vit tó, at her er lítil konsekvensur á muninum, tí her er talið av brúkarum heilt ymiskt, meðan munurin millum sýndar síður er sera ymiskur.
text: #000037
text: Well, eg skal ikki keða tykkum skermprentini tosa fyri seg, so tit, ið eru áhugaði er vælkomin at leita víðari. Eg kann bara staðfesta, at hagtøl eru ikki bara hagtøl. Tað einasta, sum er sikkurt, er at talið av vitjandi, vitjanum og sýndum síðum er eitt púra fast tal, um tað er talið, ið Google vísur, ið Gallup vísur ella okkurt heilt annað, tað er so spurningurin.
text: #000038
text: Facebook riggar ikki, hvat nú?
text: #000039
text: Er tað nú vit skulu fara í panikk?
text: #000040
text: Eg trýsti á valigu Facebook leinkjuna, skuldi lesa hvat Eiler Sørensen skrivar um The Road hjá Knút Háberg Eysturstein, men tað riggar ikki. Fyrsti tanki var: “er internetsambandi farið?” Men nei, Nudlar.net riggar, tó er hesin lítli rúturin undir hvørjari grein, ið sigur, at Facebook er horvið.
  Tað man fara at ganga yvir sigur ein innara rødd, men so er tað hin røddin, ið sigur: Hvat nú, um Facebook er horvið? Hvat nú, um tað ikki kemur aftur? Hvat gera vit so?
text: #000041
text: Jú, jú sólin skínur, men er tað nokk, eg kann fara út á altanin at sóla mær, men um eg ikki fái eina uppringin, ein mail ella eitt sms, so verður telefonin kúrr.
text: #000042
text: Men til alla lukku, so kom Facebook aftur nú, ella er tað til alla lukku?
text: #000043
text: Uttan at eg varðnaðist tað bleiv nudlar.net mánadagin eitt ár. Hetta hevur verið eitt hendingaríkt ár, og havi eg lagt hópin av tilfari út á síðuna hetta farna árið. Onkra viku havi eg havt sera nógv vitjandi inni, og tá eg eri raskur at skriva gerast vitjanirnar nógvar.
text: #000044
text: Tá eg fyri einum ári síðan, lanseraði hendan bloggin, so skrivaði eg soleiðis:
text: #000045
text: Hetta er ikki enn ein pseudo objektiv, óheft mentanarsíða. Her vera bæði meiningar og pástandir, onkrir væl grundaðir onkrir sera littir. Men eg fari at vera reiðiligur og skilagóður, somikið kann eg lova tykkum.
text: #000046
text: Les innleggið í fullari longd her
text: #000047
text: Eg vóni, at tit eisini framyvir vitja her inni. Takk fyri árið, ið fór.
text: #000048
text: Man finnur nógv undrunarvert á alnetinum, var innið á facebookprofilinum hjá einum vinmanni, og sá eina mynd av penum damum og leinkju til heimasíðuna, . Ein heimasíða við minimalistiskt ílatnum skandinaviskum kvinnum. Ikki tann ringasta leinkjan, skal eg fegin viðganga.
text: #000049
text: Á einari undirsíðu, ið æt Miss Scandal of the Year 2013, møtti eg tó mest áhugaverda tilboðnum. Sum tit síggja á myndini, kann man gilla*, við at trýsta á ein knøtt. Nú skal sigast, at eg liggi undir dýnuni við herviligum mannfólkakrími, so kendi meg ikki kláran at gilla beint her og nú, men tilboðið var spennandi.
text: #000050
text: Tað var eisini spennandi at síggja, at ein av teimum 12 damunum, ið man kundi velja at gilla, var okkara egna Victoria Wild, ið p.t. 64 hava valt at gilla.
text: #000051
text: Tann mest populera at gilla var tó svenska Caroline Martinsson, ið ikki færri enn 221 hava gilla.
text: #000052
text: Vit føroyingar plaga ikki at smæðast burtur ímillum, tá ein av okkara kappast, so tí ræður um, at vit nú standa saman um Vicoriu og gilla hana uppá eitt fyrsta pláss.
text: #000053
text: Tit kunnu sjálvi vitja síðuna og gilla onkra av teimum 12 her /miss2013. Man kann gilla til á miðnátt í nátt.
text: #000054
text: *møguleiki er fyri, at ein ávís málslig ironi verður nýtt í hesari grein
text: #000055
text: Tá spamfiltrið hjá mær í morgun boðaði frá, at ein mailur frá info@bbc.co.uk var blokeraður, var eg skjótur at loyva mailinum, hóast evnislinjan var BBC payment, og eg ikki helt meg hava keypt nakað frá enska miðlarisanum.
text: #000056
text: Eg undraðist tó, tá eg lítla løtu seinni fekk mailin og skilti, at talan var um ein heilt vanligan junkmail við fráboðan um, at eg hevði vunnið £18.000.000
text: #000057
text: Hetta er ein fittlig upphædd, sum uttan iva hevði komið væl við. Men sjálvandi var hetta ein roynd at lumpa pening burturúr mær. Heldur enn at geva mær nøkur oyru at liva fyri.
text: #000058
text: Tá eg hugdi nærri, sá eg, at mailurin hevði eina alternativa svaradressu, nevniliga bbcdebt26@yahoo.cn, og so var so slettis eingin ivi um, at talan var um junkmail. Men sum avsendari stóð info@bbc.co.uk. Eina løtu helt eg, at onkur hevði hackað mailin hjá BBC.
text: #000059
text: Eg kannaði málið nærri og fann útav, at tað ber til at senda mailar frá nærum tí mailbústaði tú vilt, uttan at hava atgongd til tann mailbústaðin. Altso er eingin hacking kravd. Tú kanst senda mail, men ikki móttaka mail frá mailbústaðnum hjá grannanum, konuni ella konkurrentinum.
text: #000060
text: Hetta er junkmailur við øgiligum dimensiónum. Faktiskt nokkso ræðandi. Ferð eftir ferð havi eg sagt við fólk, at tey ikki skulu lata nakrar persónligar upplýsingar frá sær, uttan so, at tey kenna tann, ið hevur sent hann, men flest øll kenna til BBC.
text: #000061
text: Hetta kundi líkavæl verið onkur onnur viðurkend fyritøka, ið stóð sum avsendari, og søgan kundi verið meira trúlig enn tær £18 milliónirnar. Tá kann vera sera trupult at verja seg, serliga um man er eitt sindur óroyndur á netinum.
text: #000062
text: Um ein teldubandittur vildi, so kundi hann t.d sent ein mail frá Jørgen Niclassen til Kaj Leo um at seta meg sum landstýrismann í innlendismálum, ella okkurt annað líkandi, og dupulttjekkaði Kaj Leo ikki mailin, høvdu vit møguliga sloppið burturúr BADH veldinum.
text: #000063